Mercedes-Benzi E-klass

Mercedes-Benzi E-klass on Saksa autotootja Mercedes-Benz poolt toodetav suurema keskklassi auto ja tema otsesed konkurendid on tänapäeval Euroopa autode hulgas Audi A6 ja BMW 5. seeria. Keskklassi Mercedeseid on toodetud läbi aegade erinevate kere- ja mootoritüüpidega. E-klassi nime all on Mercedes kasutanud viie põlvkonna vältel alates 1993. aasta W124 mudeliuuendusest ning enne seda tähistas E-täht Mercedese mudelite nimes kütuse sissepritsesüsteemiga (saksa keeles Einspritzmotor) mootoreid. Kõik E-klassi põlvkonnad on olnud kas tagaveolised või alates W124 platvormist 4Matic nime kandva nelikveoga. E-klassi ja tema eelkäijate põlvkonnad: Mercedes W120, mis on tuntud ka Pontoni nime all, oli 4-silindrilise 1,8 liitrise mootoriga varustatud sedaan, mida Mercedes-Benz 180 nime all toodeti kuni 1962. aastani. W121, mida tutvustati 1956, omas juba 1,9 liitrise töömahuga mootorit ning seda müüdi Mercedes-Benz 190 nime all aastani 1961. Lisaks oli saadaval ka erinevaid diiselmootoriga versioone 180D ja 190D. Seda autot peetakse ka ametlikult esimeseks tänapäevase E-klassi Mercedese eelkäijaks. Mercedes-Benz 180 190D W110 oli üks Mercedese "sabauimedega" (fintail inglise keeles, heckflosse saksa keeles) mudelitest. Algselt varustatuna 1,9-liitrise bensiinimootoriga (mudelitähis 190c) ja 2,0-liitrise diiselmootoriga (190 Dc). W110 Peale 1965. aasta mudeliuuendust lisandus mootorivalikusse ka 2,3-liitrine R6 bensiinimootor (230) ning ka 4-silindriline mootor oli nüüd 2-liitrise töömahuga (200), samuti sai diisli mudelitähiseks nüüd 200D. 200D 200D Rõhutatult kolmeks "kastiks" jagatud disainiga viiele inimesele mõeldud sedaani kõrvale lisandus kerevalikusse ka kupee ning W114 tähistas selle mudeli puhul alati 6-silindrilisi bensiinimootoreid (230 - 280). W115 tähistas neljasilindrilisi bensiini- ja diiselmootoreid ning ka üks 5-silindriline diisel (240D ja 300D) kandsid sama keretüübi tähist. 280 CE (1975) 220 D 1976. aasta jaanuaris esitleti esmalt sedaankerega 123-seeria Mercedest. Järgmisel aastal lisandus valikusse ka kupee (Coupé) ning esmakordselt ajaloos ka universaal (Estate). 300 D (1980) W123 Coupé W123 Estate Kokku toodeti 2,7 miljonit 123-seeria Mercedest, sh. pika teljevahega limusiinid ning erimudelid. 1984. aasta novembris tutvustati uut keskklassi sedaani mudelitähisega 124. Mudelivalikus oli esialgu 200 D, 250 D, 300 D, 200, 230 E, 260 E ning 300 E. Keretüüpide valik laienes veelgi: lisaks sedaanile, universaalile (september 1985) ja kupeele (1987) lisandus valikusse neljaistmeline kabriolett (esitlus 1991, tootmine alates 1992) ja 6-ukseline limusiin. W124 juures võeti 1987. a. E-klassil esmakordselt kasutusele neljarattavedu, mis kandis nime 4MATIC ning mida tutvustati juba 1985. aastal. Nelikveolisena müüdi mudeleid 260 E 4MATIC, 300 E 4MATIC, 300 TE 4MATIC, 300 D 4MATIC ja 300 TD Turbo 4MATIC ning nelikveolised versioonid olid ka oluliselt kallimad, makstes tagaveolistest mudelitest 12000 Saksa marka rohkem. Mootorivalikus oli 4-, 6- ja 8-silindrilised bensiinimootorid ning 4-, 5- ja 6-silindrilised diiselmootorid. W124 300 CE-24 4Matic nelikveosüsteem 1992. aastaks oli toodetud juba 2 miljonit 124 seeria Mercedes-Benzi. Peale mudeliuuendust 1993. aastal võeti kasutusele ametlikult E-klassi nimetus ning seda loetakse 1. põlvkonna E-klassiks. E 250 E 500 Viimasena olid 124-seeriast tootmises mudelid E 200 cabriolet, E 220 cabriolet, E 320 cabriolet ja E 36 AMG cabriolet, mille tootmine kestis kuni aastani 1997. Kokku toodeti enam kui 11 aasta jooksul 2 213 167 sedaani, 340 503 universaali, 141 498 kupeed, 33 952 kabrioletti, 2 342 pika teljevahega sedaani ning 6 398 osalise kerega autot erisõidukite tootmise tarbeks, mis teeb kokku 2 737 860 sõidukit. Tegu oli teise põlvkonnaga, mis kandis ametlikult E-klassi nimetust. W210 erines varasematest mudelitest oma ovaalsete esitulede poolest, millega sooviti püüda nooremate ja naissoost autoostjate tähelepanu. Keretüüpidest olid saadaval sedaan (saloon) ja universaal (estate). Esmakordselt ajaloos sai Mercedes-Benzi seeriamudel ksenoonesituled ning saadaval oli ka uue 4Matic nelikveosüsteemiga E-klassi mudelid. W210 pakuti nelja erinevate AMG mootoritega: E 36 AMG (1996–1997), E 50 AMG (4973 cm3, 255 kW, 1996–1997) ja E 55 AMG. W210 Avantgarde W210 E55 AMG 2002. aasta märtsis vahetas W211 välja W210 seeria. 2002. aasta sügisel tutvustas Mercedes-Benz läbi aegade võimsaimat E-klassi - E 55 AMG. Sarnaselt 210-seerial baseeruva eelkäijaga, oli see varustatud M 113 5,5-liitrise V8 mootoriga. Sellele oli lisatud mahtkompressor, mis tõstis võimsuse 260 kW (354 hj) @5 500 p/min juurest 350 kW (476 hj) @5,600 p/min juurde. 0-100 km/h kiirendusajaks oli nüüd 4,7 sekundit, mis oli umbes sekundijagu kiirem kui eelkäija. 2003. aastal lisandus valikusse ka universaalkerega mudel (S211) ning nelikveolised 4MATIC mudelid. W211 tehnikal baseerus ka esimese põlvkonna Mercedes-Benz CLS, mida tutvustati 2005. E 320 CDI E 55 AMG Nurgelisema ja agressiivsema disainiga W212 esitleti avalikkusele 2009. aasta Genfi autonäitusel. Keretüübid olid W212 sedaan, S212 universaal, C207 kupee, A207 kabriolett. Kupee- ja kabriolettmudelid C209/A209 loodi CLK-klassi asenduseks ning tegu oli W204 C-klassi platvormile ehitatud autodega. E 500 Avantgarde W212 mudeliuuendus avalikustati meedia vahendusel 2012. aasta detsembrikuus. Erinevalt tavapärastest mudeliuuendustest, oli seekordne mudeliuuendus väga põhjalik, oluliselt muudeti auto välimust, kaheosalised esituled vahetati üheosaliste vastu, täiendati standardvarustust ning uuendati mootorivalikut. W212 mudeliuuendus W212 mudeliuuendus Viienda põlvkonna E-klassi esitleti 2016. aasta kevadel kui 2017. mudeliaasta autot. Valikus oli endiselt sedaan (W213) ja universaal (S213) ning erinevalt eelmisest, on selle põlvkonna kabriolett ja kupee on ehitatud sedaaniga samale põhjale. Ka kõige võimsamad Mercedes-AMG mudelite E 63 ja E 63 S esimeseks mudeliaastaks sai 2017. Valikusse lisandus ka linnadžiibilikuma välimusega Estate All-Terrain, mis oli nelikveoline ja tänu õhkvedrustusele ning suurematele ratastele ka kõrgema kliirensiga. E All-Terrain E 220d 4matic (X213) All-Terrain 2020. aastal läbis E-klass mudeliuuenduse, mille käigus muudeti esi- ja tagatulede disaini teiste sama ajastu Mercedestega sarnasemaks. Auto salongis on suurimaks uuenduseks osutitega armatuurlaua kadumine, mille asemel on nüüd rooli taga ekraan. E 200 mudeliuuendus E 200 mudeliuuendus W213 pistikuhübriid Kuuenda põlvkonna E-klassi esiletakse esmakordselt 25. aprillil 2023. Valikusse hakkavad kuuluma ainult sedaan ja universaal, kupee ja kabriolett hakkavad nüüd kandma mudelitähist CLE. "World premiere of successful E-Class predecessor in January 1976". "The first E-Class: 124 series (1984 to 1996)". "Neoclassic: 211 series (from 2002)". "2024 Mercedes-Benz E-Class teased ahead of April 25 debut". Motor Authority (inglise). Vaadatud 11. aprillil 2023.